Ахрат Иван Васильевич

Ахрат Иван Васильевич (чăн хушамачĕ Константинов) (1934, çĕртме, 3, Чăваш АССР, Йĕпреç районĕ, Энтриел ялĕ — 2004, Çĕнĕ Шупашкар хули, Чăваш Ен  — чăваш прозăçи, сăвăçи, журналисчĕЧувашская энциклопедия: Персоналии. Çырнисенчен ытларахăшĕ мусăк тĕнчипе çыхăннă. 

Раççей çыравçисен пĕрлешĕвĕн пайташĕ (1994)

 Пурнăçĕ 
1934 çулхи çĕртме уйăхĕн 3-мĕшĕнче Чăваш Енĕн Йĕпреç районĕнчи Энтриел ялĕнче çуралнă.

Çиччĕ класлă вăтам шкула вĕренсе пĕтернĕ хыççăн Шупашкарти Ф.П. Павлов ячĕллĕ кĕвĕ училищине вĕренме кĕнĕ. Кайран Чăваш педагогика институтне пĕтернĕ. Улатăрти, Сĕнтĕрвăрринчи, Çĕнĕ Шупашкарти мусăк шкулĕсенче тата Шупашкарти пĕрремĕш номерлĕ шкул-интернатĕнче вĕрентнĕ. Республикăри Халăх пултарулăх çурчĕн методисчĕ вырăнĕнче ĕçленĕ. 1970-1990 çулсенче Чăвашрадиовĕн кĕвĕ ярăмĕсен редакторĕ тата тĕп редакторĕ вырăнĕнче ĕçленĕ.

2004 çулхи çĕртмен 4-мĕшĕнче Çĕнĕ Шупашкар хулинче вилнĕ.

 Пултарулăх ĕçĕсем
1971 çулта унăн пĕрремĕш ĕçĕсем пичетленнĕ. «Топольсем» (Тополя) хайлавĕ «Çамрăк коммунист» хаçатра кун çутине курнă. 

Иван Ахрат сăввисем çине нумай юрă хывнă. Вĕсен шучĕнче Л. Жуковскийĕн «Сарă хĕр юрри», Н. Карлинăн «Пĕрле ӳснĕ туссем», И. Степановăн «Çул юхать, юхать», «Ай, юрлар-и?» тата ыттисем.

Пичетленсе тухнă кĕнекисем:
 «Шурăмпуç шăпчăкĕсем» (1971);
 «Çичĕ юлташ çулĕпе» (1987);
 «Кăвак çутă килсен» (1991);
 «Çул юхать, юхать» (2000).

 Чыславсем 
 Чăваш Республикин культурăн тава тивĕçлĕ ĕçченĕ (1985)
 Чăваш Республикин мусăк пĕрлĕхĕн тава тивĕçлĕ ĕçченĕ
 Чăваш Республикин композиторĕсен Ассоциацин пайташĕ

 Вуламалли 
 Антонова, E. Пурнăç çулĕ – анлă çулĕ / E. Антонова // Ахрат, И. Çул юхать, юхать.../ И. Ахрат. – Шупашкар, 2002. – С. 5-9.
 Ахрат, И. Çынсен телейĕпе савăнатăп пулсан // Ахрат, И. Çул юхать, юхать... / И. Ахрат. – Шупашкар, 2002. – С. 162-182.
 Иван Ахрат // Ахрат, И. Cул юхать, юхать.../ И. Ахрат. – Шупашкар, 2002. – С. 3.
 Прокопьев, В. Иван Ахратăн çăлтăрĕ / В. Прокопьев // Тăван Атăл. – 2014. – № 12. – Прил.: с. 30-35 : сăн ӳкерчĕк.
 Ахрат (Константинов) Иван Васильевич // Чувашская энциклопедия. – Чебоксары, 2006. – Т. 1 : А-Е. – С. 161.
 Жирнов, Н. Т. Ахрат (Константинов) Иван Васильевич / Н. Т. Жирнов // Ибресинский район : краткая энцикл. – Чебоксары, 2011. – С. 30.

 Асăрхавсем 

 Каçăсем 
 Çулталăк кĕнеки 
 Литературная карта
 Культурное наследие Чувашии 

Категори:Чăваш çыравçисем
Категори:Раççей çыравçисем
Категори:СССР çыравçисем
Категори:Чăваш сăвăçисем
Категори:Раççей сăвăçисем
Категори:СССР сăвăçисем
Категори:Сăвăçсем, алфавитпа
Категори:Çыравçăсем, алфавитпа
Категори:1935 çулта çуралнисем
Категори:Çĕртмен 4-мĕшĕнче çуралнисем
Категори:2004 çулта вилнисем
Категори:Çĕртмен 3-мĕшĕнче вилнисем